Jo bataanay waala hoon woh samajhnay kay liye
pehlay kuch karna paray ga.
Naamumkin pe yaqeen karna paray ga.
Kar saktay ho? Barhya.
Woh laal saaya dekh rahay ho?
Woh main hoon.
Woh bhi.
Aur phir se main.
Mera naam Barry Allen hai.
Main duniya ka taiz raftaar tareen insaan hoon.
Meri kahaani bilkul seedhi hai.
Apni poori zindagi, main bhaagta raha hoon.
Amooman badkhwaahon, badmaashon se.
Kabhi nikal liya.
Aur kabhi nahin.
Bataao mujhe kya hua.
Woh log bachchon ko sataa rahay thay
kyunke unhein laga bachchay unkay liye dhang kay nahin hain.
- Yeh theek nahin tha. - Main jaanti hoon.
- Shaayad main utna taiz nahin tha. - Nahin.
Tumhaaray paas aik acha dil hai, Barry.
Aur acha dil hona, taiz taangain honay se behtar hai.
Hello. Main ghar aa gaya.
- Barry ki laraayi ho gayi. - Oh, acha?
Aur woh jeet gaya.
Ah, shaabaash, pehalwaan.
Oh, aur uh, ab koi laraayi waraayi nahin.
Magar uss raat kay baad,
main uss se zyaada daraaoni cheez se bhaag raha tha.
- Kuch aisa jo main samjha nahin saka. - Henry! Henry!
Kuch... naamumkin.
Madad!
- Maa! Maa! - Barry, nahin!
- Maa! - Usay chhoonay na dena!
Maa!
- Nora! - Peechhay raho!
- Nora, ruko!
Bhaago, Barry, bhaago!
Maa?
Baba?
Muaaf karna.
Iss haftay ki doosri dakaiti.
Teller ne goli chalaanay waalay ko Clyde Mardon ko shanaakht kiya hai.
Kya?
Oh, Khudaaya, Mardon braadraan waapis aa gaye?
Kya pata hai humein?
Mujrim bank mein ghusay, cameray ura diye,
aur security guard ko goli maar di.
Police dhara dhar talaashi le rahi hai
Mardon braadraan ke saathiyon ki.
CSI ne dekh liya?
Uh, nahin.
Allen kahaan hai?
Muaaf karna, muaaf karna.
Tum usay har waqt nahin bacha saktay.
- CSI, CSI raasta do. - Agar woh abhi yahaan nahin aya,
tou mujhe yeh tafteesh uskay baghair jaari rakhni hogi.
Muaaf karna mujhe dair ho gayi, Captain Singh.
Iss baar kya hua, Mr. Allen?
Alarm lagaana bhool gaye?
Jawaab dene se pehle yaad kara doon
pichhli baar tum ne gaari ki kharaabi ka bahaana banaya tha.
Pata hai woh itna naaqaabil-e-faraamosh kyun tha?
Mere paas gaari nahin.
Main ne kaam se bheja tha.
Barry, jo main ne kaha tha woh le aaye?
Jee, haan. Le aaya.
Mere paas hai...
Yeh.
Thora sa khaa liya tha main ne.
Faraar kay liye gaari mustang shelby gt500 thi.
Pichhla zyaada chaurra tire
khaas uss model kay liye.
12 inch aur uss par aarhay tirchay naqoosh.
Aur kuch aur bhi hai.
Shukriya.
Fuzla.
Haiwaani, mere khayaal mein.
Mere waalid ne yeh pen diya tha...
marnay se pehlay.
Mujhe afsos hai.
Theek hai, main iss top cheez ko chaltay huay dekhna chaahti hoon.
Aik waardaat hui aaj.
Tumhaare abbu kuch kaam karwaana chaahtay hain,
jis ka matlab yeh hai ke main nahin jaanta
ke hum S.T.A.R. Labs pohanch sakein ge ya nahin
Magar isay kaam kartay dekhna tumhaara khwaab hai.
Tumhaara bechara, ilmoon khwaab.
Waise bhi, aik date cancel ki main ne iskay liye.
Meray chips se duur raho.
Naaqaabil-e-yaqeen.
Main apni thesis ki pareshaani mein khaa rahi hoon.
Hum ne Jitters pe cronut bechna shuru kiye
main ne aaj do khaaye. Agar main jaldi graduate nahin karti
tou aurat se cake bann jaaoon gi.
Zabardast lag rahi ho.
Aisa kya ehem hai iss particle accelerator mein?
Harrison Wells' ka quantum theory par kaam
Cern mein kiye jaanay waalay kaam se hazaaron noori saal aagay hai.
Tum phir woh kar rahay ho jab Angraizi mein baat karna chhor detay ho.
Sahih.
Zara socho
ke yeh nuqta
insaani ilm ka kul hai iss lamhay tak.
Behooda raqs shaamil hai iss mein?
Yeh sab kuch hai jo hum seekh saktay hain
particle accelerator se.
Physics ko nayi nazar se dekhnay ki wajah.
Yeh yaqeeni taur pe humaari soch har cheez kay baaray mein badal de ga.
Tumhein kisi larrki se dosti ki zaroorat hai.
Hey, chhoro usay. Kaam kar raha hai woh.
Salaam, abbu.
- Tumhaara kaam ho gaya. - Haan.
Meray khayaal mein Mardon braadraan kisi farm par chhupay hain.
Gali mein jo fuzla mila, woh gaaye ka gobar tha,
jis mein oxytetracycline ke asraat milay.
Yeh aik antibiotic hai.
Iss ilaaqay mein sirf chaar aisay farm hain
jo chaaray mein isay istemaal kartay hain.
Shart laga lo tumhein inn mein se kisi pe apni Shelby mil jaaye gi.
Abbu, yeh dekh kar ke Barry ne fuzlay ka masla hal kar diya
kya khayal hai isko S.T.A.R. Labs pe jaanay diya jaye?
- Theek hai, jaao. - Yeh baat!
Shukriya, Joe.
Tou Barry, tumhaara safar kaisa raha?
Kya tumhein naamumkin ka saboot mil gaya Starling City mein,
ya tum ne mere abbu ko fuzool mein naraaz kiya?
Darasl, jab main wahan tha,
main ne socha...
rishton kay baaray mein.
Aur khair main kisi kay saath nahin hoon.
Aur, tum bhi kisi kay saath nahin ho.
Aur tum meri behtareen dost ho, Iris.
Tum bhi mere behtareen dost ho.
Main yahan aur kis liye hongi?
Mera yeh matlab nahin tha. Main...
Mujhay pata hai tum kya kehne wale ho, Barry.
Mujhay nahin lagta tumhein pata hai.
Haalaanke hum baray huay hain
saath aik hee ghar mein,
aur hum behen bhaaiyon jaisay hain,
kyunke hum behen bhai nahin hain,
buhat ajeeb hojata hai
mujh se larkiyon kay baaray mein baat karna.
Lekin tum yeh jaan lo
ke yeh ajeeb nahin hona chaahiye.
Iss se zyada mujhay kuch nahin chahiye
ke tum uss shakhs se milo
jo tumhein buhat pyaar karay
uss behtareen shakhs kay liye, jo tum ho.
Mere munh ki baat chheen li.
Tumhein khushi nahin hui ke main tumhein itnay achay se jaanti hun?
Shukriya.
Mera naam hai Harrison Wells.
Aaj se sab kuch badal jayega.
Jo kaam main aur meri team yahan karein ge
woh hamaara physics ka nazariya badal dega.
Hum taraqqi laaein ge tawanaayi kay maidaan mein,
taraqqi daaktri mein,
aur yaqeen maano, woh mustaqbil
taiz hoga aapki soch se bhi zyaada.
Oh, hey, mera laptop! Uss mein meri thesis hai.
Muaaf karna.
Dekho bachay, tumhein yeh sab karne ki zaroorat nahin hai, theek?
Bas mujhay meri dost ka basta waapis kardo
aur hisaab baraabar.
Barry!
- Tum theek ho? - Haan.
Ruk jaao! Police!
Ya tumhein mushkil tareekay se pata lagaana hai
ke tum aik goli se zyaada taiz nahin ho?
Kaun hai woh banda, aur usko kis baat ka ghuroor hai?
Uss ne aik chor ko pakar liya, tou?
Keystone se transfer hua hai uska.
Kuch haftay pehle hi aaya hai. Eddie Thawne.
Oh, tou woh hai Detective khoobsoorat larka.
Mere abbu usko yeh kehtay hain.
Kehtay hain woh waaqayi hisaab rakhta hai giriftaariyon ka.
Yeh khoobsoorat tou hai.
Barry ki list se yeh aakhri farm hai.
Dekho mujhay pata hai bachcha taiz hai,
lekin tum ne khudi kaha tha.
Kabhi kabhaar woh surkhaab kay par dhoondne nikal parta hai.
Khair, phir bhi dekh lete hain.
Main hoon Linda park,
aur hum baraah-e-raast hain S.T.A.R. Labs kay baahir se
iss bigartay mausam kay baawujood,
jo mazeed bigarne waalaa hai.
Iss baarish ne bilkul mutaasir nahin kiya hai
particle accelerator ko,
jo tayyaar hai aur chal raha hai aaraam se
S.T.A.R. Labs kay CEO, Harrison Wells kay mutaabiq.
Mausam bhi...
- Whoa. - Mardon.
Mujhay flight pakarni hai!
Yeh kya bakwaas hai?
Chyre, sabar karo.
Rukein, ab humein building ko khaali karne ka kaha jaa raha hai.
Toofaan ki wajah se kharaabi hogayi hai
primary cooling system mein.
Afsaraan ab band karne ki koshish kar rahay hain
particle accelerator ko, lekin abhi tak,
naakaam huay hain system par qaaboo paanay mein...
Isay hua kya?
- Iskay upar bijli gir gayi. - Yeh abhi tak zinda kaisay hai?
Jaao.
Dhadhkan nahin hai. CBC, chem 24, type aur cross four.
- Bag mein daal do isko. - Iski dhadkan bund horahi hai.
- Tum yahan nahin aasakti. - Main family hun.
- Charge karo paddles ko 200 par. - Barry!
Karo.
Tum kya karrahay ho?
Isko yeh gaana pasand hai.
Tumhein yeh kaisay pata?
Main ne iska Facebook page dekha tha.
Yeh sab kuch sun to sakta haina?
Quwat-e-sama'at ka sab se aakhir mein ikhtetaam hota hai.
Oh, mere khuda!
- Main kahan hoon? - Yeh uth gaya.
Dr. Wells, cortex mein foran aajayein.
Pulse 120, aankhon mein bhi harkat hai.
- Meri taraf dekho, meri taraf dekho. - Hey, hey, whoa, whoa, araam se.
Sab kuch theek hai bhai.
Tum S.T.A.R. Labs mein ho.
S.T.A.R. Labs? Tum kaun ho?
Main hun Cisco Ramon. Yeh hai Caitlin... Dr. Snow.
Main chaahti hun ke tum iskay andar peshaab karo.
Is lamhay hi nahin.
Kya... Ho kya raha hai?
Tum par bijli gir gayi thi, dost.
Kya?
Bijli ne mujhay jaandaar banadia?
Tumhaaray pathay kamzor honay chaahiye
lekin uskay baraks
woh khud ba khud theek huay jaa rahay hain.
Idhar aao. Betho yahan.
Tum coma mein thay.
Kitni dair kay liye?
Nau maheenon kay liye.
Khush aamdeed, Mr. Allen.
Humein kaafi baatein karni hain.
Mujhay yaqeen nahin aaraha ke main yahan hoon.
Main hamesha se aap se milna chaahta tha.
Achha?
Tum ne waaqayi kaafi mehnat ki hai yeh karne kay liye.
S.T.A.R. Labs mein kaam nahin horaha
jabsey FEMA ne humein shumaar kiya hai
class four khatarnaak jagahon mein.
17 log maray thay us raat.
Iss se kaafi zyaada zakhmi huay thay.
Mujhay mila kar.
Ya khuda.
Hua kya tha?
Nau maheenay pehlay, partical accelerator
chala tha waisayi hi jaisay humnay chaaha tha
45 minutes kay liye, mujhay apna khuwaab taabeer hota dikha.
Aur phir... phir kuch ajeeb hua.
Electron volts behisaab hogaye,
hamaray neeche daaera toot gaya.
uss dhamaakay se jo tawanaayi nikli woh aasmaan mein chali gayi
aur uskay nateejay mein aik toofan ka baadal agaya...
Jisne bijli paida ki
jo mujh par gir gayi.
Haan.
Main khud buri haalat mein tha
jab mujhay tumhaara pata chala.
Hospital mein bijli ki bandish horahi thi
har dafa jab tumhaara dil saakit horaha tha,
jo darasl aik ghalat tashkhees thi
kyunke tum mar nahin rahay thay, Barry.
Tumhaari dhadkan itni taiz chal rahi thi
ke machine par bhi nahin aarahi thi.
In dinon sheher mein mujhay itna pasand tou nahin kiya jaata
lekin Detective West aur unki beti ne
mujhay ijaazat di tumhein yahan laanay dene ki
jahan hum tumhein hawaas mein laasakay.
- Iris? - Iris, haan.
Woh tumhein dekhne aksar aati thi.
Woh buhat baatein karti hai.
Aur haan, woh khoobsurat hai.
- Mujhay jaana hoga. - Nahin, tum nahin jaasaktay.
Nahin, nahin. Nahin, Caitlin theek keh rahi hai.
Nahin, ab jabkay tum uth gaye ho, humein aur test karne hain.
Tumhaaray andar abhi bhi badlaao arahay hain.
Abhi kaafi kuch humein nahin pata hai.
Main theek hoon. Waaqayi, main theek hoon.
Shukriya meri jaan bachaanay ka.
Waqai?
Kya main sweatshirt rakh sakta hun?
- Haan, rakh lo. - Theek hai.
Kyun nahin.
- Aur daalun? - Shukriya.
O mere khuda!
Tum jaag gaye.
S.T.A.R. Labs ne humein bulaya kyun nahin?
Main abhi abhi utha.
Tumhein khara hua hona bhi chaahiye?
Iris, main... main theek hoon.
Main ne tumhein martay huay dekha, Barry.
Tum mar rahay thay. Tumhaara dil ruk raha tha.
Abhi bhi dharak raha hai.
- Buhat taiz dharak raha hai. - Oops.
Tum theek ho, Tracy?
Haan.
Mere abbu buhat khush hongay tumhein dekh kar.
Main saamaan le aati hoon, theek hai? Bas abhi aayi.
Shukriya. Buhat buhat shukriya.
Main aapki kya madad karsakti hun?
"Yeh aik dakaiti hai."
Yeh mazaak tha?
Tum batao.
Tumnay tou hamari jaan hi nikaal di thi, beta.
Haan, bari koi theek thaak neend ki hai tum ne, bachay ki shakal wale,
aur tum phir bhi 12 saal kay lagrahay ho.
Tum lag tou theek rahay ho.
Tum waaqayi theek ho?
- Haan. - Detective West,
Dakaiti, Gold city bank mein, dou log mar gaye.
Junoob ki taraf toofaan ki shiddat barrh rahi hai.
Main aapka baarish se bachaao ka saamaan utha leti hun.
Muaaf karna, Barry. Mujhay nikalna hoga.
- Aapko meri madad chaahiye? - Nahin, tum araam karo.
Tum theek hojaao phir tumhaaray liye karne ko buhat hoga.
Chalo chalein, dost.
Salaam, Allen. Khushi hui tumhein dekh kar.
- Shukriya, Eddie. - Salaam, Iris.
Detective, aapko chalna chaahiye.
Mere abbu ko intezaar karna pasand nahin hai.
Khushi hai ke tum waapis aagaye ho.
Dhamaakay ki raat,
Clyde Mardon ne goli maari aur Chyre ko maar daala.
Mardon aur uska bhaai bhaagtay bhaagtay mar gaye.
Unka tayyaara haadsay ka shikaar hogaya.
Iris, tumhaaray paas time hai?
Salaam, Barry. Acha laga tumhein dekh kar.
Bhaarr mein jaao.
Tum theek ho?
Main... main theek hun.
Mujhay... mujhay thori hawa chaahiye, theek hai?
Lekin main tumhein aaj raat phone karunga, theek hai?
Mujhay ho kya raha hai?
Oh, oh!
Zabardast.
Tumhein waaqayi yeh tou nahin lagta ke woh itna taiz bhaag sakta hai?
Main samajhta hoon kuch bhi mumkin hai,
aur kuch minutes mein,
shayad tum bhi samajh jaogi.
Fitting kaisi hai uski?
Yeh thora phans raha hai.
Kum az kum tum itna taiz bhaag rahay hogay
ke tumhein koi dekh nahin paayega.
Tumhein lagraha tha ke duniya tham rahi thi.
Aisa nahin tha.
Tum itna taiz chal rahay thay
ke aisa lagraha tha ke baqi sab ruk gaye hain.
Dr. Wells nazar rakheinge tumhari tawanai par
aur Caitlin, tumhaaray vitals par.
Tum kya kartay ho?
Main khilonay banaata hun. Dekho inhein.
Yeh mera raddo badal kiya hua camera hai headset kay saath.
Amooman maidaan-e-jung mein aawaaz kay jhatkon se larrne kay liye.
aur tumhaaray liye, potential sonic booms,
jo buhat zabardast hoga.
- Kya? - Kuch nahin.
Main ne abhi ghor kiya, tum zyaada muskurati nahin ho.
Mera bioengineering mein roshan mustakbil khatam hogaya hai.
mera boss poori zindagi kay liye wheelchair par aagaya hai,
jis dhamakay se tum coma mein gaye thay
usne mere mangetar ko bhi maar diya.
Tou yeh khaali ta'asur hi hai ab.
Mr. Allen, jabkay main bhi betaab hoon
aap ki salahiyatein dekhne kay liye,
main ehtiyaat baratne ki salah dunga.
Haan.
Woo-hoo!
Usne 200 meel fi ghantay ki raftaar ko cross kardia.
Yeh na mumkin hai.
Maa!
- Nahin, Barry! - Maa!
Nahin! Duur rehna uss se!
Yeh sab kya hai?
Gawaah Gold City Bank ki dakaiti kay.
Woh 2 laakh tou le hi gaya hai.
- Pakro un lougon ko. - Khirkiyaan toot gayeen.
Woh aik toofaan jaisa tha.
Sab bachne ki koshish karrahay thay.
Hamaray office ka khaaka nigaar aapkay saath kaam karega.
agar tum karna chaaho.
Maheenay ki teesri dakaiti
jis mein pehle aik khatarnaak toofan aata hai.
Ajeeb qisson jaisa hai yeh
- jinka Barry ko junoon hai. - Aisa nahin hai.
Lagta hai tumnay uska blog nahin parha.
Security cameray jo hain bank mein.
Sab urr gaye.
Hamaaray saath kuch gawaah hain yahan.
In sab kay paas cell phones hain.
Aasmaan kaala hua aur phir, boom.
Andar baahir jaisa mahol tha.
Aisay lagraha tha toofaan aaraha hai
bank kay andar.
Vukuvich, mulzim aik kaali Mustang chala raha hai.
Aadhi plate six-kilo-Charlie-three.
- Sabko itla dedo. - Theek hai.
Lagta hai tumhaara haath buri tarah fracture hogaya tha.
Tha?
Woh theek hogaya... teen ghanton mein.
Aisa ho kaisay sakta hai?
Humein nahin pata... abhi tak.
Tumhein rukna seekhna hoga.
Hua kya tha aaj?
Tum kaafi achha jaarahay thay
aur phir kisi cheez ne tumhaara dehaan bata diya.
Mujhay kuch yaad aanay laga.
Jab main 11 saal ka tha, meri maa ka qatal hogaya tha.
Raat kaafi hogayi thi.
Main aik aawaaz se utha.
Main neeche aaya aur...
Main ne dekha kuch bijli kay golay jaisa tha.
Bjli kay peechhe,
aik aadmi tha.
Uss ne meri maa ko maar daala.
Unhonay mere abbu ko giriftaar karlia.
Woh abhi tak Iron Heights mein baithay hain unkay qatal kay jurm mein.
Sab hi, police, therapists,
sab ne mujhsay kaha ke jo main ne dekha woh naamumkin hai.
Lekin kya pata jis aadmi ne meri maa ko maara
woh mere jaisa tha?
Main yeh saaf saaf keh sakta hoon ke
tum laakhon mein aik ho.
Main aap ki madad karsakti hun, detective?
Tum mujhsay nafrat ka naatak bund karsakti ho
jab tumhaaray abba aas paas hotay hain.
Aur mujhay aik aisa saathi pasand hai jo goli lag kar mar na gaya ho.
Tum mere abbu ko nahin bata saktay.
Unko mere aur Eddie kay baaray mein nahin pata.
Lagta nahin hai kisi ko bhi is raaz ka pata hai.
Main tumhein bataanay wali thi.
Jab tum hospital mein thay,
Eddie ne mere abbu ki shiftein kein
takay hum donon tumhaaray saath reh sakein.
Main ne uska shukriya ada kiya aik cup coffee pila kar
aur sab kuch khudi hogaya.
Aur yeh achha hai.
Apnay saathi ki beti kay saath ghoomna...
yeh department kay usoolon kay khilaaf nahin hai?
Tum itnay naraaz kyun horahay ho?
Mujhay bus tumhaaray abbu se jhoot bolna nahin pasand.
Barry?
Hey! Mardon!
Woh bechaara aadmi.
Jis tarah woh dhundh aayi,
main ne aisi cheez kabhi nahin dekhi.
Barry! Iris.
Main theek hun, abbu.
Tum soch kya rahay thay
- isko yahan laa kar? - Nahin, nahin, nahin...
Aur main ne tum se kaha hai, jab tumhein khatra dikhay
tum doosri taraf bhaago. Tum police waali nahin ho.
- Kyunke aap mujhay bannay nahin dete. - Bilkul durust.
Joe, Mujhay tumsay baat karni hai.
- Yeh baad mein bhi hosakta hai. - Nahin, abhi.
Mujhay pata hai yeh kisne kiya hai.
Clyde Mardon ne.
Mujhay pata hai ke sabko lagta hai ke woh mar gaya tha tayyaray kay haadse mein
S.T.A.R. Labs wale dhamakay kay baad,
lekin woh zinda hai.
Kuch hua tha uskay saath us raat.
Mujhay lagta hai mausam uskay qaboo mein hai.
Haal mein jitni dakaityaan hui hain
purasraar mausami haalaat kay doraan hui hain.
Aur jaisayi Maardon aur mera aamna saamna hua
poori sarak par foran hee dhundh chhaa gayi.
Zahir hai aapko meri baat par yaqeen nahin.
- Aap kabhi mera yaqeen nahin kartay. - Acha.
Tumhein abhi yeh karna hai?
Yahan? Theek hai.
Mardon marchuka hai.
Mausam ko qaboo nahin karsaktay, Barry.
Bilkul waisayi jaisay koi toofaan nahin aya tha
tumhaaray ghar kay andar us raat.
Yeh sab tumhaara dimaagh aik daray huay bachay ki madad karraha tha
uspe yaqeen karne mein jo dekha.
Mere baba ne meri maa ko qatal nahin kiya.
Haan, tumhaaray abbu ne maara hai tumhaari maa ko!
Mujhay muaaf kardo, beta!
Lekin mujhay pata tha yeh, jury ko pata tha yeh,
aur ab woh uski bharpaai kar rahay hain jo unhon ne kiya.
- Abbu, bus! - Unh-uh, Iris.
Main ne tumhaara behtareen khayal rakha hai
uss raat se, aur badlay mein main ne
kuch nahin maanga, aik shukriya tak nahin,
lekin ab main tum se bas yeh chaahta hun
ke tum ab cheezon ko waisay dekho jaisay woh waaqayi hain.
Tum yaqeen nahin karogay.
Khaaka bun gaya hai
us bank kay dakait ka.
Jitna mujhe pata hai, ye Clyde Mardon hi hai.
Yeh naa mumkin hai.
Woh tou mar chuka hai, haina?
Sirf main hi nahin tha
jis par particle accelerator ka asar hua tha
humein pakka nahin pata.
Tumne kaha tha shaher mehfooz hai,
ke mazeed koi khatray ki baat nahin hai.
Lekin yeh sach nahin hai. Tou aakhir us raat hua kya tha?
Tou...
Accelerator chala.
Hum hero jaisa mehsoos karne lagay. Aur phir...
Sab ghalat hogaya.
Jo rukawat thi dimensions ki woh phat gayi
jis se anjaan tawaanaaiyan hamaari duniya mein aagayeen
Antimatter, dark energy, x-elements...
Yeh sab nazaryaati hain.
Aur tum khud kitnay nazaryaati ho?
Hum ne naqsha khencha hai tawaanaaiyon ka pooray sheher mein
Haalaankay humein maaloom nahin hai
ke darasl kya ya... kaun asar andaaz hua hai iss se
hum dhoondh rahe hain,
- meta-humans tumhaaray jaisay. - "Meta-humans"?
Hum unko yehi bula rahay hain.
Aik ko main ne aaj dekha.
Woh aik dakait hai, aur mausam uskay qaboo mein hai.
Yeh tou mazedaar hota jaraha hai.
Yeh koi mazay ki baat nahin hai.
Theek haina? Aik aadmi mar gaya.
Mardon ko bhi apni taaqat us tarah mili hogi jaisay mujhay mili hai.
Toofaani baadal se.
Woh abhi bhi faraar hai.
Humein usay rokna hoga iss se pehle ke woh kisi ko nuqsaan puhanchaaye.
Barry!
Yeh police ka kaam hai.
Main police kay liye hee kaam karta hun.
Aik forensic assistant kay tor par.
Tum zimmedaar ho iss sab kay liye.
Uskay liye.
Yahan tum zaroori ho!
Main nahin. Main ne sab kuch kho diya.
Apni company gawa di.
Apni shohrat gawa di.
Apni aazaadi gawa di.
Aur phir tumnay apna haath torr liya,
aur woh teen ghanton mein theek hogaya.
Tumhaara jism aik naqsha hosakta hai
aik nayi duniya ka... jeeniyaati ilaaj,
vaccines, adwiyaat, khazaanay chhupay hosaktay hain
tumhaaray khuliyon mein, aur hum yeh sab daao par nahin laga saktay
sirf islie kyunke tumhein hero bannay ka shauq horaha hai.
Tum hero nahin ho.
Tum bus aik larkay ho jis par bijli gir gayi hai.
Main ne yeh nahin kiya. Khuda ki qasam main ne yeh nahin kiya.
Abbu, yeh aapko lekar kyun jarahay hain?
- Barry, ghar kay andar mat jaana! - Maa kahan hain?
Mere betay ka kya hoga?
- Abbu! - Barry!
- Abbu! - Ghar se baahar rehna!
Barry!
Joe, tum in logon ko jaantay ho?
Meri beti se inkay betay ki buhat achhi dosti hai.
- Muaaf karna. - Mm.
- Maa. - Barry.
Maa!
Tou yeh hai meri kahaani.
Main ne apni poori zindagi lagaadi naamumkin ka apata lagaanay mein
lekin kabhi yeh socha nahin tha
ke main khud naamumkin ban jaaunga.
Tou phir mere paas kyun aaye?
Mujhay nahin lagta tum 600 meel bhaagay ho
sirf aik dost se milne kay liye.
Poori zindagi main kuch zyaada karna chaahta tha.
Kuch zyaada banna chaahta tha.
Aur ab main ban gaya hoon.
Aur jo pehla mauqa mujhay mila kisi ki madad karne ka
main ne sab ghalat kardia.
Kya pata Wells theek keh raha ho?
Kya pata main hero naa hoon?
Kya pata main sirf aik larka hoon jis par bijli gir gayi thi?
Mujhay nahin lagta ke woh bijli tum par giri thi, Barry.
Mujhay lagta hai uss ne tumhein chuna tha.
Mujhay nahin lagta ke main tumhaari tarah hun, Oliver.
Mujhay nahin lagta ke main
qanoon ko apnay haath mein lekar bhalaai karsakta hun.
Tum usse behtar hosaktay ho.
Kyunke tum logon ko mutaasir karsaktay ho
aisay jaisay main kabhi na karsaka...
Apnay sheher ki rakhwaali karrahay ho aik farishtay ki tarah
Badlao laarahay ho...
Logon ko bacha rahay ho...
Palak jhapaktay hi.
Apni hi salaah maano.
Mask pehen lo.
Theek.
Main pichhli waardaatein dekh raha tha
pichhle nau maheenon mein jo hueen
aur aik ajeeb sa izaafa hai
purisraar amwaat aur gumshuda lougon mein.
Aapkay meta-humans barray masroof rahay hain.
Main tumhein ilzaam nahin de raha
Main jaanta hoon tum log bhi nahin chaahtay thay yeh sab ho.
Main jaanta hoon tum sab ne kuch na kuch khoya hai.
Lekin mujhay tumhaari madad chaahiye
Mardon aur baqi uskay jaisay logon ko ko pakarne kay liye.
Lekin main yeh tumhaaray baghair nahin karsakta.
Agar hum yeh karrahay hain tou,
mere paas kuch hai jo hamaari madad kar sakta hai.
Jis par main kab say kaam kar raha hoon.
Aag bujhaao amlay ki poshaak ki jaga lene kay liye banaaya gaya hai.
Mujhay laga agar S.T.A.R. labs kuch acha kar lega biraadri kay liye,
shayad phir log Dr. Wells se itni nafrat nahin karein ge.
Iss se meri kya madad hogi?
Yeh mazboot tri-polymer se bana hai.
Yeh hiddat aur ragarr bardaasht karsakta hai,
tou isko tumhaari raftaar bhi bardaasht kar leni chaahiye.
Aur iski madad se tum qaboo barqaraar rakh sakogay.
Aur tou aur main ne is mein sensors laga diye hain
taakay hum tum par nazar rakh sakein aur tum se raabta karsakein yahan se.
Shukriya.
Ab hum Mardon ko kaisay dhoondein?
Main ne sayyaraay ki setting badal di hai
sheher kay mausami haalaat se baakhabar rehne kay liye.
Humein kuch mosool hua hai.
Maaholiyaati dabaao 20 millibaar tak gir gaya chand second mein.
Yeh maghrib ki taraf aik farm se aaraha hai.
Main yeh nahin keh raha ke Mardon zinda hai.
Lekin agar woh hota, tou yeh aakhri jaga hai
jahan woh aur uska bhai chhupay hotay.
Chalo chalein.
Mardon?
Kharay hojao.
Haath upar.
Tumnay pakarr liya mujhay.
Toofaan ki raat, jab S.T.A.R. Labs mein dhamaaka hua,
jab hamara jahaaz neeche gir gaya
aur main zinda utha
aur jab main ne dekha ke main kya karsakta hoon, main samajh gaya.
Main khuda hun.
Bakwaas bund karo.
Ghoomo.
Tumhein lagta hai ke tumhaari bandooqain khuda ko rok sakti hain?
Khuda ko bank lootne ki kya zaroorat hogi?
Tum theek keh rahay ho.
Main kaafi chhota soch raha tha.
Barry! Barry!
Yeh qareeb hota jaaraha.
Hawa ki raftaar hai 200 meel fi ghanta aur mazeed barh rahi hai.
- Barry, kya tum mujhay sun saktay ho? - Haan. Saaf saaf.
Agar aisa hee raha tou yeh aik F-5 toofaan ban sakta hai.
Lekin yeh shsher ki taraf barrh raha hai.
Main isko kaisay rokun? Doston?
Main isko khol deta hoon.
Yeh tum karogay kaisay?
Main uskay ird gird ghoomunga ulti simt mein.
uskay paaun kaat dunga.
Isko 700 meel fi ghantay ki raftaar se bhaagna hoga iskay liye
Tumhaara jism itni raftaar shayad bardaasht na kar paye.
Tum mar jaogay.
Mujhay koshish karni hogi.
Suit tou theek hai.
- Lekin woh nahin hai. - Woh yeh karsakta hai.
Main jaanta hoon woh karsakta hai.
Yeh buhat taaqatwar hai!
Waqt aagaya hai kuch bara sochne ka.
Tum yeh karsaktay ho, Barry.
Tum theek keh rahay thay.
Main zimmedaar hoon iss sab kay liye.
Kitnay logon ko nuksaan puhancha hai
meri wajah se, aur jab main ne tumhein dekha
mujhay sirf apnay ghamand ka aik aur shikaar nazar aaraha tha.
Aur haan is pagalpan ka main hi zimmedaar hoon
lekin tum, Barry, tum isay rok saktay ho.
Tum yeh karsaktay ho.
Bhaago, Barry, bhaago!
Barry?
Hey.
Mujhay nahin laga tha mere jaisa koi aur bhi hai.
Main tumhaari tarah nahin hoon.
Tum aik qaatil ho.
- Barry? - Ab khatam.
Main theek hoon.
Jo kuch tum kar saktay ho...
Bijli girne ki wajah se hai?
Keh saktay hain.
Mujhay muaaf kardo, Barry.
Mujhay muaaf kardo main ne tum par yaqeen nahin kiya.
Aur main ne tumhein paagal kaha naa mumkin ka peechha karne par.
Lekin tum ne waaqayi kuch dekha tha uss raat jis raat tumhaari maa mari.
Aur tumhaaray abbu bequsoor hain.
Main tum se aik waada lena chaahta hoon.
Main nahin chaahta ke tum Iris ko batao
jo kuch bhi tum kar saktay ho.
Main uski salaamti chaahta hun.
Waada karo.
Haan.
Aray pehelwaan.
Aap mujhay tabb say yeh bulaa rahay hain jab se main 11 saal ka tha.
Mazay ki baat hai, main aakhir kaar aaj aik laraayi mein par gaya.
Tum abhi hi coma se bahir aye ho.
Mera nahin khayal ke tumhein abhi laraaiyon mein parna chaahiye.
Salaam...
Tum jeet gaye?
Haan, main jeet gaya.
Aap ne maa ko nahin maara.
Aapko pata haina ke mujhay yeh baat pata hai?
Tumhaara mujh par yaqeen hee mere liye buhat hai.
Aap yahan zyaada dair tak nahin raheinge.
Jis ne bhi maa ko maara hai...
Jis se bhi woh mari hain...
Muhay lagta hai mere paas tareeka hai unko dhoondhne ka.
Unko roknay ka.
Barry, hum iss baaray mein baat kar chukay hain.
Sab kuch bhoolne ka waqt agaya hai.
Tum meri fikr karna chhordo,
aur apni zindagi jiyo.
Zindagi mein pehli dafa, mujhay aisa lag raha hai ke main aisa karsakta hun.
Sach yeh hai ke jab se meri maa ka inteqaal hua hai,
main aik jagah par phansa hua tha,
buhat saari cheezein reh gayeen.
Lekin ab main badal gaya hun.
Main ne naye dost bana liye hain.
Woh mera raasta dhundne mein meri madad karrhe hain
Yeh bijli jaisa kyun hai?
Takay boring na ho.
Aagay barhne mein meri madad kar rahay hain.
Aap ko yaad hai jab aap chaahtay thay ke main apna naam badal doon
taakay logon ko pata na chalay ke aap mera baap hain?
Mujhay khushi hai ke unko pata hai.
Mujhay buhat fakhr hai aapka beta honay par.
Main tum se buhat pyaar karta hoon, beta.
Main bhi aap ko buhat pyaar karta hun, abbu.
Mera naam hai Barry Allen,
aur main duniya ka taiz raftaar tareen insaan hun.
Haal hee mein aik dost ne mujhay
naye naam ka mashwara diya.
Aur mujhay lagta hai yeh sabki zubaan par charrh jayega.
Greg, apna sar hatao.